Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 7268

(1) Az 1. cikktől eltérve a Spanyol Királyság a Portugáliából származó és a B. mellékletben felsorolt termékek esetében 1986. március 1-jétől 1990. december 31-ig nulla százalékos vámplafont vezet be. Amennyiben az egyes említett plafonok esetében meghatározott mennyiségeket elérik, a Spanyol Királyság a folyó naptári év végéig ismét bevezethet vámtételeket; ebben az esetben az ilyen vámok azonosak azzal, amelyet ugyanakkor a jelenlegi Közösségre alkalmaz. Az 1986. évre vonatkozó plafonok mennyisége a B. mellékletben szerepel, és az éves fokozatos növelés végrehajtásának mértéke a következő: – 1987-ben 10%, – 1988-ban 12%, – 1989-ben 14%, – 1990-ben 16%. A növelést minden egyes kontingenshez hozzáadják és az ezt követő növelést az így kapott összeg alapján számítják.

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes